|  |
| --- |
| Izziņa par atzinumos sniegtajiem iebildumiem**Likumprojekts “Par zemes dzīlēm”** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 26.08. – 30.09.2019. |
|   |  |
| Saskaņošanas dalībnieki | Finanšu ministrija, Tieslietu ministrija |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija , Tieslietu ministrija |   |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Likumprojekts, likumprojekta anotācija | **Tieslietu ministrijas atzinums (03.09.2019.)**Būvniecības valsts kontroles birojs ir izveidots saskaņā ar Būvniecības likuma 6. panta septīto daļu, kurā noteikts, ka par būvniecības nozari atbildīgās ministrijas padotībā ir Būvniecības valsts kontroles birojs, kas likumā un Ministru kabineta noteikumos paredzētajos gadījumos veic būvdarbu valsts kontroli un būvju ekspluatācijas uzraudzību, organizē ekspertīzes un piešķir patstāvīgās prakses tiesības Būvniecības likuma 13. panta trešās daļas 5. punktā noteiktajā specialitātē, kā arī veic patstāvīgās prakses uzraudzību. Būvniecības likuma 6.1 panta pirmā daļa noteic Būvniecības valsts kontroles biroja kompetenci, kas ir saistīta ar noteiktiem uzdevumiem būvniecības jomā. Būvniecības valsts kontroles biroja nosaukums un noteiktā kompetence, neveicot grozījumus Būvniecības likumā, radīs maldinošu priekšstatu par iestādes darbības jomu. Projekta sākotnējās ietekmes novērtējuma ziņojuma IV sadaļas 1. punktā nav norādīts, ka paredzēts veikt grozījumus Būvniecības likumā. Ņemot vērā minēto, uzskatām, ka jaunu uzdevumu nodošana Būvniecības valsts kontroles birojam var tikt veikta tikai pēc attiecīgu grozījumu veikšanas Būvniecības likumā. | **Ņemts vērā.**Papildināta anotācija.Vēršam uzmanību, ka Būvniecības likuma 6.panta septītā daļa un jo īpaši 6.1panta pirmā daļa nosaka Būvniecības valsts kontroles biroja kompetenci izpildot Būvniecības likumu un tam pakārtotos normatīvos aktus. Minētās normas neierobežo citos normatīvajos aktos noteikt , ka Būvniecības valsts kontroles birojs veic arī citas funkcijas. Paskaidrojam, ka saskaņā ar Valsts pārvaldes iekārtas likuma 16.panta otro daļu tieši iestādes nolikumā norāda iestādes funkcijas, uzdevumus un kompetenci. Ņemot vērā minēto, Ekonomikas ministrijas ieskatā nav juridisku šķēršļu enerģētikas politikas īstenošanas funkciju nodot Būvniecības valsts kontroles birojam. Arī Tieslietu ministrija nav norādījusi, ka minētās funkcijas nodošana Būvniecības valsts kontroles birojam, nemainot iestādes nosaukumu un negrozot Būvniecības likumu, nonāktu pretrunā ar citiem normatīvajiem aktiem. Vienlaikus Ekonomikas ministrijas ieskatā, ievērojot valsts pārvaldes efektivitātes principu, Būvniecības valsts kontroles biroja nosaukums būtu jāpārskata un Ekonomikas ministrija plāno veikt attiecīgus grozījumus Būvniecības likumā un ar to saistītajos Ministru kabineta noteikumos 2020. gadā.Ņemot vērā izskatāma jautājuma steidzamību, iekļaušanai valsts budžeta likumprojektu paketē tiek virzīti tikai ar budžeta ietekmi vai funkciju nodošanu saistīti tiesību aktu grozījumi.  | Likumprojekta sākotnējās ietekmes izvērtējuma (anotācijas) I sadaļas 2. punkts:*“Lai precizētu Būvniecības valsts kontroles biroja nosaukumu un darbības jomu, tādejādi novēršot potenciāli maldinošu priekšstatu par iestādes darbības jomu, Ekonomikas ministrija papildus plāno veikt grozījumus Būvniecības likumā un ar to saistītajos Ministru kabineta noteikumos. Grozījumus plānots veikt 2020. gadā.”* |  |
| 2. | Likumprojekts, likumprojekta anotācija | **Tieslietu ministrijas atzinums (03.09.2019.)**Projekta 1. pantā paredzētajā likuma "Par zemes dzīlēm" 4. panta ceturtajā daļā  ietvertais regulējums ir neskaidrs, proti, nav saprotams, vai tajā ir ietverts pilnvarojums Ministru kabinetam noteikt attiecīgo regulējumu, vai arī tā ir atsauce uz Ministru kabineta noteikumiem. | **Ņemts vērā.**Papildināta anotācija un likumprojekts. Atbilstoši Ministru kabineta 2015. gada 22.decembra noteikumu Nr.805 “Noteikumi par ogļūdeņražu meklēšanu, izpēti un ieguvi” 2.15. un 2.16. punktiem, Ministru kabinets nosaka ogļūdeņražu licences laukumus jūrā un uz sauszemes, savukārt 27. punkts nosaka, kas reģistrē un izsniedz licences ogļūdeņražu meklēšanai un ogļūdeņražu izpētei un ieguvei. Savukārt noteikumu 265. punkts nosaka, ka tiek veikta kontrole.  | Projekta 1.pantā paredzētā likuma “Par zemes dzīlēm” 4.daļas redakcija:*“Būvniecības valsts kontroles birojs Ministru kabineta noteiktajos licenču laukumos Ministru kabineta noteikumos noteiktajā kārtībā izsniedz ogļūdeņražu meklēšanas, izpētes un ieguves licences, kā arī veic ogļūdeņražu meklēšanas, izpētes un ieguves kontroli”* |
| 3. | Likumprojekts, likumprojekta anotācija | **Finanšu ministrijas atzinums (05.09.2019.)**Vienlaikus vēršam uzmanību, ka likumprojekta “Grozījumi likumā “Par zemes dzīlēm”” anotācijas III sadaļas 6.punktā norādīts, ka finanšu līdzekļi šo izdevumu segšanai tiks rasti papildu pievienotās vērtības un akcīzes nodokļu ieņēmumu veidā, sākot ar 2020.gadu turpmākajos gados, palielinot biodegvielu obligāto piejaukumu benzīnam un dīzeļdegvielai. Ņemot vērā, ka tā īstenošanai paralēli apstiprināšanai Ministru kabinetā tiek virzīti grozījumi Ministru kabineta 2000. gada 26. septembra noteikumos Nr. 332 “Noteikumi par benzīna un dīzeļdegvielas atbilstības novērtēšanu,” tie skatāmi kopsakarā ar attiecīgo MK noteikuma projektu, kuru šobrīd Finanšu ministrija nesaskaņo piedāvātajā redakcijā.  | **Ņemts vērā.**Atbilstoši Finanšu ministrijas norādījumiem, ir ņemti vērā Finanšu ministrijas iebildumi Ministru kabineta 2000.gada 26.septembra noteikumos Nr.332 “Noteikumi par benzīna un dīzeļdegvielas atbilstības novērtēšanu” |  |
| 4. |  | **Tieslietu ministrijas atzinums (30.09.2019.)**Projekta 1. pantā paredzētajā likuma "Par zemes dzīlēm" 4. panta ceturtajā daļā  ietvertais regulējums ir neskaidrs, proti, nav saprotams, vai tajā ir ietverts pilnvarojums Ministru kabinetam noteikt attiecīgo regulējumu, vai arī tā ir atsauce uz Ministru kabineta noteikumiem.Pilnvarojumu Ministru kabinetam izstrādā atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – noteikumi Nr. 108) 47. punktā noteiktajām prasībām. Savukārt atbilstoši noteikumu Nr. 108 62. punktā noteiktajam likumprojektā neietver atsauces uz zemāka juridiskā spēka normatīvo aktu.Ievērojot minēto, lūdzam precizēt projekta 1. pantā paredzētajā likuma "Par zemes dzīlēm" 4. panta ceturtajā daļā  ietverto regulējumu, kā arī papildināt anotāciju ar atbilstošu informāciju. Gadījumā, ja tiks izdoti Ministru kabineta noteikumi atbilstoši projekta 1. pantā paredzētajā likuma "Par zemes dzīlēm" 4. panta ceturtajā daļā  ietvertajam pilnvarojumam Ministru kabinetam, lūdzam aizpildīt anotācijas IV sadaļas 1. punktu atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 54.1. apakšpunktā noteiktajām prasībām.Papildus norādām, ja vēsturiski kādu apstākļu rezultātā spēkā esošajos normatīvajos aktos ir ietvertas nekorekti noformulētas tiesību normas, tas pats par sevi nav iemesls, lai nākotnē, strādājot pie tiesību akta, šīs tiesību normas neuzlabotu. | **Ņemts vērā.** | Projekta 1.pantā paredzētā likuma “Par zemes dzīlēm” 4.daļas redakcija:*“Ministru kabinets nosaka ogļūdeņražu licenču laukumus un kārtību kādā Būvniecības valsts kontroles birojs izsniedz ogļūdeņražu meklēšanas, izpētes un ieguves licences, kā arī veic ogļūdeņražu meklēšanas, izpētes un ieguves kontroli”*Ekonomikas ministrija norāda, ka netiek plānots izdot jaunus Ministra kabineta noteikumus atbilstoši 1. pantā paredzētajā likuma “Par zemes dzīlēm” 4. panta ceturtās daļas ietvertajam pilnvarojumam.  |
| Atbildīgā amatpersona |  |  |
|   | (paraksts)\* |   |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Aleksandrs Vlads

|  |
| --- |
| (par projektu atbildīgās amatpersonas vārds un uzvārds) |
| Vecākais eksperts |
| 67013132 |
| Aleksandrs.Vlads@em.gov.lv  |
|  |

A.Vlads, 67013132,

Aleksandrs.Vlads@em.gov.lv